2020ko urtarrilak 17

Navarra Suma talde parlamentarioari atxikitako foru parlamentari José Suárez Benito jaunak PES-00176 idatzizko galdera egin du. Hona horri buruz informatu beharrekoa:

2019an, Tuterako Herritarrentzako Laguntza Bulegoak bete izan ditu Nafarroako Foru Komunitateko Administrazioan herritarrei informazioa eta arreta emateko zerbitzuak arautzen dituen irailaren 6ko 54/2010 Foru Dekretuan eta Administrazio Publikoen Administrazio Prozedura Erkideari buruzko urriaren 1eko 39/2015 Legean erregistro arloko laguntza bulegoei dagokienez esleitutako eginkizun guztiak; honako hauek, hain zuzen:

* + - Informazio administratiboa.
		- Idazkiak, eskabideak eta dokumentuak erregistratzea.
		- Iradokizunak eta kexak hartzea.
		- Berehalako erantzuneko zerbitzu automatizatuak ematea, halakoak arian-arian ezartzen diren neurrian.
		- Ziurtagiri digitalak

Hurrengo taulan, 2019an Tuterako Herritarren Arretarako Bulegoan emandako laguntza-zerbitzuak zerrendatzen dira, hilabeteka.

**DEPARTAMENTUA URT OTS MAR API MAI EKA UZT ABU IRA URRI AZA ABE % TO201**

|  |
| --- |
| **2019an emandako laguntza-zerbitzuak, hilabeteka** |
| **Urtarrila** | **Otsaila** | **Martxoa** | **Apirila** | **Maiatza** | **Ekaina** | **Uztaila** | **Abuztua** | **Iraila** | **Urria** | **Azaroa** | **Abendua** | **Guztira** |
| 2123 | 2388 | 2817 | 2673 | 3298 | 2694 | 2169 | 3079 | 4469 | 3874 | 3012 | 1695 | 34291 |

2020. urtean, Tuterako Herritarrentzako Laguntza Bulegoak 2019an emandako zerbitzu berberak eskaintzen jarraituko du, arreta berezia jarriz administrazio elektronikoarekin lotutako zerbitzu guztietan eta, hala badagokio, ekitaldian zehar Lehendakaritzako eta Gobernu Irekiko Zuzendaritza Nagusiak eskatuta txerta daitezkeen beste zerbitzu berri guztietan.

Bi ekitaldietan, Sociedad Pública Navarra de Servicios y Tecnologías SAk (Nasertic) kudeatuko du herritarrei informazioa eta arreta emateko zerbitzua. Komunikazioko eta Erakundeekiko Harremanetako Zuzendaritza Nagusiak 2019an eta Lehendakaritzako eta Gobernu Irekiko Zuzendaritza Nagusiak 2020an.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko urtarrilaren 16an

Lehendakaritzako, Berdintasuneko eta Funtzio Publikoko kontseilaria: Javier Remírez Apesteguía